Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 809

2. A taneszközök fajtáinak többféle rendszerezése ismeretes: nyomtatott, grafikai, auditív eszközök, vizuális információhordozók, audiovizuális eszközök, tanulókísérleti, tanári demonstrációs eszközök, oktatócsomagok, szerszámok, kisgépek, oktatástechnikai eszközök. A taneszközök egy része a tanári képességek kiterjesztésére irányul, vannak olyanok is, amelyek az önálló ismeretszerzést célozzák. Minden esetben szükséges a tanári irányítás, tehát a tanárt egyetlen eszköz sem pótolja. Fokozottan ajánlott az audiovizuális hordozók bekapcsolása a tanítás-tanulási folyamatba. A képi látásmód segíti az élmények iránti fogékonyság kialakulását. 2006/79/II. szám A szakiskolák tanulói számára a konkrét cselekvésen alapuló gondolkodásfejlesztés az alaplehetőség, amely felébresztheti még a tanulás iránti igényt, megalapozhatja az élethossziglan tartó tanulást. A tankönyvválasztás szempontjai közül fontosak a külső formai jegyek (színesség, jó tördelés, egyszerű áttekinthetőség, rövid mondatok, megfelelő betűméret, sok vizuális élmény: ábra, rajz, fénykép és elfogadható oldalszám), emellett a minimálisan szükséges tananyagtartalomra épülő változatos és fokozatos nehézségű gyakorlati feladatok sokasága segítheti céljainkat. Az a legtermészetesebb alapkövetelmény, hogy a szükséges minimális tananyagtartalom didaktikai szempontból kifogástalan legyen. A tankönyvnek segítenie és motiválnia kell az önálló tanulást is, hiszen később az élet problémáinak megoldásánál nem lesz mindig mellettünk egy tanár. A szemléltetést és a felfedeztető cselekvést támogató eszközök egy részét a tanulók is elő tudják állítani (pl.: hálók, test-modellek fából papírból, fémből stb.), de a szakmai alapozó oktatáshoz elengedhetetlen eszközöket szükséges beszerezni a tanműhely számára. Neveljük a tanulókat az eszközök megbecsülésére azzal is, hogy vigyázunk rájuk, rendben tarjuk azokat, s helyükre rakva mások számára is elérhetővé, élvezhetővé tesszük a velük való foglalkozást. A taneszközök kiválasztásának másik alapelve, hogy vegyük figyelembe a tananyag jellegét, szerkezetét, a követelményeket. Javasolt taneszközlista: AV eszközök: – számítógép vagy notebook vagy Tablet PC – írásvetítő – projektor – vetítővászon vagy aktív tábla – videolejátszó, TV – nagyméretű falitábla Falitáblák: – műszerek, mérési elvek, készülékek – görög kis- és nagybetűk – használatos prefixumok és jeleik – szabványos rajzjelek – szabványrészletek – ábrázolási módok – bemutató rajzok, faliképek Demonstrációs eszközök: – modellek, mechanizmusok – demonstrációs műszerek 2006/79/II. szám A számítástechnikai labor felszereltsége A helyiség kialakításának szempontjai A laborokat javasolt 12–16 tanuló befogadására tervezni. Ideális esetben minden tanuló önállóan dolgozik. Ha erre nincs mód, tanulópárok dolgozhatnak egy-egy munkahelyen. A munkaasztalok nagy méretűek, a terem talpazatához vannak rögzítve. Felületükön biztonságosan el kell férni a számítógépeknek és az állandóan szükséges eszközöknek úgy, hogy az adatrögzítés és -feldolgozás is lehetséges legyen. A labor berendezésénél és használatánál be kell tartani az ide vonatkozó munkavédelmi és biztonságtechnikai, valamint tűzvédelmi szabályokat. Audiovizuális eszközök, információhordozók: – írásvetítő – projektor – vetítővászon vagy aktív tábla – videolejátszó, TV – nagyméretű falitábla – fóliák, videofilmek, diaképek – hálózatba kapcsolt számítógépek monitorral – nyomtató – szkenner – digitális kamera – állandó Internet-kapcsolat – a tananyaghoz kapcsolódó szoftverek Falitáblák: – számítógép hardvereszközök – szoftverek – számítógépes hálózatok

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes